Contents
Index 🔎︎

# Ruumilised objektid

Avab ruumiliste objektide tööriistariba. Ruumilised objektid on kolmemõõtmelised, sügavuse, valgustuse ja peegeldusega. Iga lisatud objekt moodustab algselt ruumilise kujundi, millesse saab siseneda vajutades klahvi F3. Nende ruumiliste objektide omaduste redigeerimiseks ava dialoog Ruumilised efektid.

Ruumilised objektid

Ruumilise objekti pööramiseks ümber mõne selle kolmest teljest klõpsa objektil selle valimiseks ja klõpsa uuesti pöördepidemete kuvamiseks. Lohista pidet suunas, kuhu tahad objekti pöörata.

## Kuup

Joonistab vastavalt hiirega lohistamisele slaidile täidetud kuubi. Risttahuka joonistamiseks tuleb lohistamise ajal hoida all Shift-klahvi.

Kuup

## Kera

Joonistab vastavalt hiirega lohistamisele slaidile täidetud kera. Sferoidi (pöördellipsoidi) joonistamiseks tuleb lohistamise ajal hoida all Shift-klahvi.

Kera

## Silinder

Joonistab vastavalt hiirega lohistamisele slaidile täidetud silindri (ringikujulise põhjaga). Ellipsikujulise põhjaga silindri joonistamiseks tuleb lohistamise ajal hoida all Shift-klahvi.

Silinder

## Koonus

Joonistab vastavalt hiirega lohistamisele slaidile täidetud koonuse (ringikujulise põhjaga). Ellipsikujulise põhjaga koonuse joonistamiseks tuleb lohistamise ajal hoida all Shift-klahvi.

Koonus

## Püramiid

Joonistab vastavalt hiirega lohistamisele slaidile ruudukujulise põhjaga püramiidi. Ristkülikukujulise põhjaga püramiidi joonistamiseks tuleb lohistamise ajal all hoida Shift-klahvi. Muu hulknurga määramiseks püramiidi aluseks ava dialoog Ruumilised efektid ja klõpsa sakil Geomeetria. Sisesta hulknurga külgede arv ala Segmendid kasti Horisontaalne ja klõpsa rohelisele linnukesele.

Püramiid

## Rõngas

Joonistab vastavalt hiirega lohistamisele slaidile täidetud rõnga (ringikujulise ristlõikega). Ellipsikujulise ristlõikega rõnga joonistamiseks tuleb lohistamise ajal hoida all Shift-klahvi.

Rõngas

## Koorik

Joonistab vastavalt hiirega lohistamisele slaidile ringjoonel põhineva karikakujulise objekti. Ellipsil põhineva kooriku joonistamiseks tuleb lohistamise ajal all hoida Shift-klahvi.

Koorik

## Poolkera

Joonistab vastavalt hiirega lohistamisele slaidile täidetud poolkera. Pooliku ellipsoidi joonistamiseks tuleb lohistamise ajal hoida all Shift-klahvi.

Poolkera

Sarnased teemad

Ruumiliste objektide ühendamine